FI Euroopan unionin virallinen lehti L 279/1

NEUVOSTON ASETUS (EY, EURATOM) N:o 1734/2005,

annettu 17 päivänä lokakuuta 2005,

neuvostojen asetuksen N:o 6/66/Euratom, 121/66/ETY, neuvostojen asetuksen N:o 7/66/Euratom, 122/66/ETY ja neuvostojen asetuksen N:o 174/65/ETY, 14/65/Euratom kumoamisesta

EUROOPAN UNIONIN NEUVOSTO, joka

ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka vahvistetaan neuvoston asetuksessa (ETY, Euratom, EHTY) N:o 259/68 (1), sellaisena kuin ne ovat viimeksi muutettuna asetuksella (EY, Euratom) N:o 31/2005 (2),

ottaa huomioon komission ehdotuksen,

ottaa huomioon henkilöstösääntökomitean lausunnon,

sekä katsoo seuraavaa:

(1) Niitä paikkoja koskevan luettelon vahvistamisesta, joiden osalta voidaan myöntää asumiskorvaus, sekä tämän korvauksen enimmäismäärän ja sen myöntämiseen sovellettavien yksityiskohtaisten sääntöjen vahvistamisesta 28 päivänä heinäkuuta 1966 annetussa neuvostojen asetuksessa N:o 6/66/Euratom, 121/66/ETY (3) vahvistetaan henkilöstösääntöjen liitteessä VII olevan 14 a artiklan soveltamista koskevat yksityiskohtaiset säännöt. Mainittu artikla on kumottu Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen muuttamisesta 22 päivänä maaliskuuta 2004 annetulla neuvoston asetuksella (EY, Euratom) N:o 723/2004 (4).

(2) Niitä paikkoja koskevan luettelon vahvistamisesta, joiden osalta voidaan myöntää matkakorvaus, sekä tämän korvauksen enimmäismäärän ja sen myöntämiseen sovellettavien yksityiskohtaisten sääntöjen vahvistamisesta 28 päivänä heinäkuuta 1966 annetussa neuvostojen asetuksessa N:o 7/66/Euratom, 122/66/ETY (5) vahvistetaan henkilöstösääntöjen liitteessä VII olevan 14 b artiklan soveltamista koskevat yksityiskohtaiset säännöt matkakorvauksen osalta. Mainittu artikla on kumottu asetuksella (EY, Euratom) N:o 723/2004.

(3) Yhteisöjen virkamiehiin sovellettavissa henkilöstösäännöissä määrättyjen vakuutusarvojen laskemiseen käytettävien kuolleisuus- ja työkyvyttömyystaulukkojen sekä palkkojen oletetun nousun vahvistamisesta 28 päivänä joulukuuta 1965 annettu neuvostojen asetus N:o 174/65/ETY, 14/65/Euratom (6) koskee henkilöstösääntöjen liitteessä VIII olevan 39 artiklan soveltamista; myös tämä artikla on kumottu asetuksella (EY, Euratom) N:o 723/2004.

(4) Selvyyden ja oikeusvarmuuden vuoksi on syytä selkeästi kumota tarpeettomaksi tulleet mainitut asetukset,

ON ANTANUT TÄMÄN ASETUKSEN:

1 artikla

Kumotaan asetus N:o 6/66/Euratom, 121/66/ETY, asetus N:o 7/66/Euratom, 122/66/ETY ja asetus N:o 174/65/ETY, 14/65/Euratom.

2 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 17 päivänä lokakuuta 2005. Neuvoston puolesta Puheenjohtaja M. BECKETT

(1) EYVL L 56, 4.3.1968, s. 1.

(2) EUVL L 8, 12.1.2005, s. 1.

(3) EYVL 150, 12.8.1966, s. 2749/66. Asetus sellaisena kuin se on viimeksi muutettuna asetuksella (EHTY, EY, Euratom) N:o 3358/94 (EYVL L 356, 31.12.1994, s. 1).

(4) EUVL L 124, 27.4.2004, s. 1.

(5) EYVL 150, 12.8.1966, s. 2751/66. Asetus sellaisena kuin se on muutettuna asetuksella (EY, EHTY, Euratom) N:o 2460/98 (EYVL L 307, 17.11.1998, s. 4).

(6) EYVL 226, 31.12.1965, s. 3309/65.